
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2737 

16 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 16597/2010 απόφασης 
των Υπουργών Υποδομών, Μεταφορών και Δικτύ¬ 
ων και Πολιτισμού και Τουρισμού με θέμα «Όροι 
και προϋποθέσεις σύστασης και λειτουργίας επι¬ 
χειρήσεων εκμίσθωσης επιβατηγών αυτοκινήτων 
Ιδιωτικής Χρήσης (Ι.Χ.), χωρίς οδηγό» (Β' 2156), 
όπως ισχύει. 1 

Καθιέρωση με αμοιβή υπερωριακής εργασίας του 
προσωπικού ιδιωτικού δικαίου ορισμένου χρόνου 
της Πανεπιστημιακής Φοιτητικής Λέσχης του Αρι- 


στοτελείου Πανεπιστημίου Θεσσαλονίκης, για το 
Α' εξάμηνο του έτους 2016. 2 

Οργάνωση και Λειτουργία ΣΧΟΛΙΚΩΝ ΚΕΝΤΡΩΝ 
ΕΝΙΣΧΥΤΙΚΗΣ ΔΙΔΑΣΚΑΛΙΑΣ για το σχολικό έτος 
2015-2016. 3 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αριθμ. πρωτ. ΔΑΕΦΚ/ 
οικ.5102/Α335 απόφαση του Υπουργού Υποδομών, 
Μεταφορών και Δικτύων, που δημοσιεύθηκε στο 
ΦΕΚ 2627/τ.Β'/7-12-2015. 4 

Διόρθωση σφάλματος στην αριθμ. πρωτ. 144929/11938 
απόφαση του Αντιπεριφερειάρχη Δωδεκανή- 
σου, που δημοσιεύθηκε στο ΦΕΚ 2638/τ.Β7 
8-12-2015. 5 


ΑΠΟΦΑΣΕΙ Σ 

Αριθμ. 25760 (1) 

Τροποποίηση της υπ’ αριθμ. 16597/2010 απόφασης 
των Υπουργών Υποδομών, Μεταφορών και Δικτύ¬ 
ων και Πολιτισμού και Τουρισμού με θέμα «Όροι 
και προϋποθέσεις σύστασης και λειτουργίας επι¬ 
χειρήσεων εκμίσθωσης επιβατηγών αυτοκινήτων 
Ιδιωτικής Χρήσης (Ι.Χ.), χωρίς οδηγό» (Β' 2156), 
όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) της υπ’ αριθμ. 16597/2010 κοινής απόφασης των 
Υπουργών Υποδομών, Μεταφορών και Δικτύων και Πο¬ 
λιτισμού και Τουρισμού με θέμα «Όροι και προϋποθέσεις 
σύστασης και λειτουργίας επιχειρήσεων εκμίσθωσης 
επιβατηγών αυτοκινήτων Ιδιωτικής Χρήσης (Ι.Χ.), χωρίς 
οδηγό» (Β' 2156), όπως ισχύει, 
β) του Ν. 4276/2014 «Απλούστευση διαδικασιών λει¬ 
τουργίας τουριστικών επιχειρήσεων και τουριστικών 
υποδομών, ειδικές μορφές τουρισμού και άλλες διατά¬ 
ξεις (Α' 155), και ειδικότερα του άρθρου 1 αυτού, 
γ) των άρθρων 32 και 54 του Ν.3498/2006 «Ανάπτυξη 
ιαματικού τουρισμού και άλλες διατάξεις» (ΦΕΚ Α'230), 
δ) του άρθρου 8 του ν.δ. 701/70 «περί ενεργούμενων 
διά κατηγοριών τινών αυτοκινήτων μεταφορών και επι- 

βαλομένων διοικητικών κυρώσεων σε κατόχους αυτών» 
(ΦΕΚ Α'220), 

ε) του άρθρου 14 του Π.δ/τος 112/2014 «Οργανισμός 
του Υπουργείου Τουρισμού» (Α' 179), 

στ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.δ/τος 63/2005 (Α' 98), 

ζ) του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο, «Πρόγραμμα Διαύγεια» και άλλες διατάξεις» 
(Α' 112), όπως ισχύει, 

η) του Π.δ/τος 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γενικής Γραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού» 
(Α' 114), 

0) του Π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ι) του Π.δ/τος 75/2015 «Διορισμός Υφυπουργών», με 
το οποίο διορίζεται ο Παναγιώτης Σγουρίδης στη θέση 
του Υφυπουργού Υποδομών, Μεταφορών και Δικτύων» 
(Α' 117). 

ια) της υπ’ αριθμ. Υ3/10-11-2015 απόφασης του Πρω¬ 
θυπουργού και του Υπουργού Υποδομών, Μεταφορών 
και Δικτύων «Καθορισμός αρμοδιοτήτων Υφυπουργού 
Υποδομών, Μεταφορών και Δικτύων Παναγιώτη Σγου- 
ρίδη» (Β' 2405). 

ιβ) της υπ’ αριθμ. Υ7/25-9-2015 απόφασης του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Οικονομίας, Ανάπτυξης και Τουρισμού,Έλενα 
Κουντουρά» (Β' 2109). 

2) Την ανάγκη τροποποίησης της ως άνω κοινής 
υπουργικής απόφασης με θέμα «Όροι και προϋποθέσεις 
σύστασης και λειτουργίας επιχειρήσεων εκμίσθωσης 
επιβατηγών αυτοκινήτων Ιδιωτικής Χρήσης (Ι.Χ.), χωρίς 
οδηγό» (Β' 2156), όπως ισχύει. 

3) Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

1) Την αντικατάσταση της παραγράφου 3 του άρ¬ 
θρου 9 της υπ’ αριθμ. 16597/2010 κοινής απόφασης των 
Υπουργών Υποδομών, Μεταφορών και Δικτύων και Πο¬ 
λιτισμού και Τουρισμού με θέμα «Όροι και προϋποθέσεις 
σύστασης και λειτουργίας επιχειρήσεων εκμίσθωσης 
επιβατηγών αυτοκινήτων Ιδιωτικής Χρήσης (Ι.Χ.), χωρίς 
οδηγό.» (Β' 2156), όπως ισχύει, ως ακολούθως: 

«3. Ως χρόνος κυκλοφορίας των προς εκμίσθωση επι¬ 
βατηγών αυτοκινήτων Ι.Χ., των από κατασκευής ανοι¬ 
κτού τύπου, των αυτοκινούμενων τροχόσπιτων και των 


τεθωρακισμένων αυτοκινήτων ορίζονται τα δώδεκα (12) 
χρόνια από την ημερομηνία έκδοσης της πρώτης άδειας 
κυκλοφορίας τους». 

2) Κατά τα λοιπά ισχύει η ως άνω κοινή υπουργική 
απόφαση με θέμα «Όροι και προϋποθέσεις σύστασης και 
λειτουργίας επιχειρήσεων εκμίσθωσης επιβατηγών αυ¬ 
τοκινήτων Ιδιωτικής Χρήσης (Ι.Χ.), χωρίς οδηγό» (Β' 2156), 
όπως ισχύει. 

3) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΡΙΑ ΥΠΟΥΡΓΟΣ ΟΙΚΟΝΟΜΙΑΣ, ΥΦΥΠΟΥΡΓΟΣ ΥΠΟΔΟΜΩΝ, 

ΑΝΑΠΤΥΞΗΣ ΚΑΙ ΤΟΥΡΙΣΜΟΥ ΜΕΤΑΦΟΡΩΝ ΚΑΙ ΔΙΚΤΥΩΝ 

ΕΛΕΝΑ ΚΟΥΝΤΟΥΡΑ ΠΑΝΑΓΙΩΤΗΣ ΣΓΟΥΡΙΔΗΣ 
-♦- 

Αριθμ. 202509/Ζ2 (2) 

Καθιέρωση με αμοιβή υπερωριακής εργασίας του προ¬ 
σωπικού ιδιωτικού δικαίου ορισμένου χρόνου της 
Πανεπιστημιακής Φοιτητικής Λέσχης του Αριστοτε- 
λείου Πανεπιστημίου Θεσσαλονίκης, για το Α' εξά¬ 
μηνο του έτους 2016. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 του Ν. 4024/2011 
(ΦΕΚ 226/Α'/27-10-2011), όπως τροποποιήθηκε με τις 
διατάξεις του άρθρου 45 του Ν. 4071/2012 (ΦΕΚ 85/Α'/ 
11-4-2012). 

2. Τις διατάξεις του άρθρου 176 του Ν. 4261/2014 
(ΦΕΚ 107/Α'/5-5-2014) «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων (ενσωμάτωση 
της Οδηγίας 2013/36/ΕΕ), κατάργηση του Ν. 3601/2007 
και άλλες διατάξεις.». 

3. Τις διατάξεις του άρθρου 12 του Ν. 4316/2014 
(ΦΕΚ 270/Α'/24-12-2014) «Ίδρυση παρατηρητηρίου άνοιας, 
βελτίωση περιγεννητικής φροντίδας, ρυθμίσεις θεμάτων 
αρμοδιότητας Υπουργείου Υγείας και άλλες διατάξεις», 
όπως τροποποιήθηκε από το άρθρο 33 του Ν. 4325/2015 
(ΦΕΚ 47/Α'/11 -5-2015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση - Αποκατάσταση αδικιών και άλλες διατάξεις». 

4. Τις διατάξεις του άρθρου 60 του Π.δ. 410/1988 
(ΦΕΚ 191/Α'/30-8-1988) «Κώδικας προσωπικού με σύμ¬ 
βαση εργασίας ιδιωτικού δικαίου του Δημοσίου των 
Ο.Τ.Α. και των λοιπών ΝΠΔΔ» (ΦΕΚ 191/Α'/30-8-1988). 

5. Τις διατάξεις του Π.δ. 70/2015 (ΦΕΚ 114/Α'/22-9- 
2015) «Ανασύσταση των Υπουργείων Πολιτισμού και 
Αθλητισμού, Υποδομών, Μεταφορών και Δικτύων, 
Αγροτικής Ανάπτυξης και Τροφίμων. Ανασύσταση του 
Υπουργείου Ναυτιλίας και Αιγαίου και μετονομασία 
του σε Ψηφιακά υπογεγραμμένο από Υπουργείο Ναυ¬ 
τιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμά¬ 
των,...». 

6. Τις διατάξεις του Π.δ. 73/2015 (ΦΕΚ 116/Α723-9-2015) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών.». 

7. Το άρθρο 3 της αριθμ. Υ27/2015(ΦΕΚ 2168/Β79-10-2015) 
απόφασης του Πρωθυπουργού «Ανάθεση αρμοδιοτήτων 
στην Αναπληρώτρια Υπουργό Παιδείας, Έρευνας και 
Θρησκευμάτων, Αθανασία Αναγνωστοπούλου». 

8. Την αριθμ. 2/7093/0022/5-2-2004 κοινή υπουργική 
απόφαση «Επέκταση των διατάξεων του Ν. 3205/2003 
στο προσωπικό με σχέση εργασίας ιδιωτικού δικαίου που 
απασχολείται στο Δημόσιο, Ν.Π.Δ.Δ. και Ο.Τ.Α.» (ΦΕΚ 215/ 
Β75-2-2004), με την οποία οι ρυθμίσεις του άρθρου 16 
του Ν. 3205/2003 επεκτάθηκαν και στο προσωπικό με 
σχέση εργασίας ιδιωτικού δικαίου αορίστου και ορισμέ¬ 
νου χρόνου που υπηρετεί στο Δημόσιο, ΝΠΔΔ και ΟΤΑ. 

9. Την αριθμ. 127518/Ζ2/10-8-2015 (ΦΕΚ 1860/Β727-8-2015) 
απόφαση του Υπουργού Πολιτισμού, Παιδείας και Θρη¬ 
σκευμάτων «Καθιέρωση ωρών εργασίας κατά τις Κυρια¬ 
κές και εξαιρέσιμες ημέρες ή κατά τις νυχτερινές ώρες 
στο μόνιμο ή με σχέση εργασίας Ιδιωτικού Δικαίου διοι¬ 
κητικό προσωπικό της Πανεπιστημιακής Φοιτητικής Λέ¬ 
σχης του Αριστοτελείου Πανεπιστημίου Θεσσαλονίκης». 

10. Την αριθμ. 2/72757/0022/31-12-2003 εγκύκλιο του Γε¬ 
νικού Λογιστηρίου του Κράτους «Περί παροχής οδηγιών 
για την εφαρμογή των διατάξεων του Ν. 3205/2003». 

11. Την αριθμ. 2/16606/0022/24-4-2009 εγκύκλιο του Γ ε¬ 
νικού Λογιστηρίου του Κράτους σύμφωνα με την οποία 
« ... η υπερωριακή εργασία του προσωπικού που εμπίπτει 
στο πεδίο εφαρμογής της αριθμ. 2/7093/0022/5-2-2004 
κοινής υπουργικής απόφασης, δηλαδή που αμείβεται 
βάσει των διατάξεων του Α' μέρους του Ν. 3205/2003, 
εγκρίνεται σύμφωνα με τις διατάξεις του άρθρου 16 
του νόμου αυτού, χωρίς παράλληλα να απαιτούνται 
οι προβλεπόμενες από την εργατική νομοθεσία απο¬ 
φάσεις των επιθεωρήσεων εργασίας ή του Ανώτατου 
Συμβουλίου Εργασίας. Η διαδικασία αυτή εφαρμόζεται 
και στις περιπτώσεις που οι διατάξεις του α' μέρους 
του Ν. 3205/2003 και ειδικότερα οι διατάξεις του άρθρου 


16 αυτού έχουν επεκταθεί με Συλλογικές Συμβάσεις 
εργασίας ή με άλλες κοινές υπουργικές αποφάσεις.». 

12. Την με αριθμ. Β1α/16753/6-3-2015 (ΦΕΚ 382/Β7 
19-3-2015) κοινή υπουργική απόφαση «Ρύθμιση θεμάτων 
σχετικά με την πληρωμή της ειδικής επιχορήγησης του 
άρθρου 12 παρ. 1 του Ν. 4316/2014 (ΦΕΚ 270/Α>. 

13. Την με αριθμ. Β1α/40746/29-5-2015 (ΦΕΚ 1018/Β7 
3-6-2015) κοινή υπουργική απόφαση Ρύθμιση θεμάτων 
σχετικά με την πληρωμή της ειδικής επιχορήγησης του 
άρθρου 33 του Ν. 4325/2015 για την αποζημίωση του 
ιατρικού προσωπικού αρμοδιότητας του Υπουργείου 
Υγείας (γιατροί ΕΣΥ και ειδικευόμενοι) των Νοσοκομείων 
ΝΙΜΙΤΣ, ΑΡΕΤΑΙΕΙΟ και ΑΙΓΙΝΗΤΕΙΟ». 

14. Το γεγονός ότι το ανωτέρω προσωπικό υπάγεται 
στις διατάξεις των νόμων 3205/2003 και 4024/2011. 

15. Το με αριθμ. πρωτ. 444/5-11-2015 (Ορθή επανάλη¬ 
ψη) έγγραφο του Προέδρου του Διοικητικού Συμβουλίου 
της Πανεπιστημιακής Φοιτητικής Λέσχης για την ανάγκη 
καθιέρωσης ωραρίου εργασίας νυκτερινής ή ημερήσιας 
Κυριακών και λοιπών εξαιρέσιμων ημερών σε ορισμένους 
κλάδους του διοικητικού προσωπικού του ως άνω φορέα, 
προκειμένου να ανταπεξέλθει στην παροχή σίτισης και 
υγειονομικής περίθαλψης στους δικαιούχους φοιτητές του 
Α.Π.Θ. και τη φιλοξενία στους χώρους της εκδηλώσεων φοι¬ 
τητικών συλλόγων με πολιτιστικό ή ψυχαγωγικό χαρακτήρα. 

16. Το γεγονός ότι από την εφαρμογή της απόφασης 
αυτής προκαλείται δαπάνη ποσού πέντε χιλιάδων εκα¬ 
τό (5.100,00) Ευρώ, για κάλυψη δαπανών εργασίας με 
αμοιβή κατά τις Κυριακές και εξαιρέσιμες ημέρες ή κατά 
τις νυκτερινές ώρες (ΚΑΕ 0263), η οποία θα βαρύνει τον 
Προϋπολογισμό οικονομικού έτους 2016, αποφασίζουμε: 

Εγκρίνουμε για το Α' εξάμηνο του έτους 2016 την 
υπερωριακή απασχόληση σε έξι (6) υπαλλήλους ιδιω¬ 
τικού δικαίου ορισμένου χρόνου της Πανεπιστημιακής 
Φοιτητικής Λέσχης του Αριστοτελείου Πανεπιστημίου 
Θεσσαλονίκης, που εργάζονται προς συμπλήρωση της 
υποχρεωτικής εβδομαδιαίας εργασίας, κατά τις Κυρια¬ 
κές και εξαιρέσιμες ημέρες ή κατά τις νυχτερινές ώρες 
(ΚΑΕ 0263), ως ακολούθως: 


ΚΑΤΗΓΟΡΙΑ 
ΠΡΟΣΩΠΙΚΟΥ Ι.Δ.Ο.Χ. 

ΑΡΙΘΜΟΣ 

ΥΠΑΛΛΗΛΩΝ 

ΩΡΕΣ ΕΡΓΑΣΙΑΣ ΑΡΓΙΩΝ ΚΑΤΑ 

ΤΙΣ ΚΥΡΙΑΚΕΣ ΚΑΙ ΕΞΑΙΡΕΣΙΜΕΣ 
ΗΜΕΡΕΣ ΓΙΑ ΤΟ Α' ΕΞΑΜΗΝΟ 
ΣΥΝΟΛΙΚΑ 

ΩΡΕΣ ΝΥΧΤΕΡΙΝΗΣ 
ΕΡΓΑΣΙΑΣ ΓΙΑ ΤΟ 

Α' ΕΞΑΜΗΝΟ 
ΣΥΝΟΛΙΚΑ 

ΚΛΑΔΟΥ ΥΕ ΦΥΛΑΚΩΝ- 
ΝΥΧΤΟΦΥΛΑΚΩΝ/ ΘΥΡΩΡΩΝ 

6 

840 

1.456 


Επισημαίνεται ότι η έγκριση της ως άνω υπερωριακής απασχόλησης στους υπαλλήλους με σχέση εργασίας 
ιδιωτικού δικαίου ορισμένου χρόνου ισχύει μέχρι τη λήξη της σύμβασης του καθενός. 

Η απόφαση αυτή να δημοσιευθεί στην Εφημερίδα της Κυβερνήσεως. 


Μαρούσι, 10 Δεκεμβρίου 2015 


Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 


♦ 


Αριθμ. 201980/Δ2 (3) 

Οργάνωση και Λειτουργία ΣΧΟΛΙΚΩΝ ΚΕΝΤΡΩΝ ΕΝΙΣ- 
ΧΥΤΙΚΗΣ ΔΙΔΑΣΚΑΛΙΑΣ για το σχολικό έτος 2015-2016. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 41 του άρθρου 13 
του Ν. 3149/2003 (ΦΕΚ 141/τ.Α') «Εθνική Βιβλιοθήκη 


της Ελλάδας, Δημόσιες Βιβλιοθήκες και άλλες δια¬ 
τάξεις». 

2. Τις διατάξεις του Ν. 3848/2010 (ΦΕΚ 71/τ.Α') «Ανα¬ 
βάθμιση του ρόλου του εκπαιδευτικού - καθιέρωση κα¬ 
νόνων αξιολόγησης και αξιοκρατίας στην εκπαίδευση 
και λοιπές διατάξεις». 

3. Τις διατάξεις του άρθρου 1 του Π.δ. 70/2015 «Ανα¬ 
σύσταση των Υπουργείων Πολιτισμού και Αθλητισμού... 
και Τουρισμού» (ΦΕΚ 114/τ.Α'/22-9-2015). 

4. Τις διατάξεις του Π.δ. 73/2015 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (ΦΕΚ 116/τ.Α'/23-9-2015). 

5. Την υπουργική απόφαση 115475/Γ2/21-8-2013 «Ωρο¬ 
λόγιο Πρόγραμμα των μαθημάτων των Α', Β', Γ' τάξεων 
του Ημερήσιου Γυμνασίου» (ΦΕΚ 2121/τ.Β'). 

6. Τις διατάξεις του άρθρου 32 του Ν. 4027/2011 
(ΦΕΚ 233/τ.Α') «Ελληνόγλωσση εκπαίδευση στο εξωτε¬ 
ρικό και άλλες διατάξεις». 

7. Τις διατάξεις της υπουργική απόφαση Φ.353.1/324/ 
105657/Δ1.2002 (ΦΕΚ 1340/τ.Β') «Καθορισμός των ειδι¬ 
κότερων και καθηκόντων και αρμοδιοτήτων των προϊ¬ 
σταμένων και περιφερειακών υπηρεσιών πρωτοβάθμιας 
και δευτεροβάθμιας εκπαίδευσης, των διευθυντών και 
υποδιευθυντών των σχολικών μονάδων και ΣΕΚ και των 
συλλόγων των διδασκόντων» όπως ισχύει. 

8. Τις διατάξεις του άρθρου 25 παρ. 1, εδάφιο 6 και 
7 του Ν. 4203/2013 (ΦΕΚ 235/τ.Α') «Ρυθμίσεις θεμάτων 
Ανανεώσιμων Πηγών Ενέργειας και άλλες διατάξεις». 

9. Την υπουργική απόφαση 185744/Γ7/4-12-2013 
(ΦΕΚ 3139/τ.Β') «Οργάνωση και Λειτουργία ΣΧΟΛΙΚΩΝ 
ΚΕΝΤΡΩΝ ΕΝΙΣΧΥΤΙΚΗΣ ΔΙΔΑΣΚΑΛΙΑΣ για το σχολικό 
έτος 2013-2014». 

10. Τις διατάξεις του Ν. 4075/2012 (ΦΕΚ 89/2012/τ.Α'). 

11. Τις διατάξεις του άρθρου 10, παρ. 2 του Ν. 4076/2012 
(ΦΕΚ 159/τ.Α'). 

12. Την υπουργική απόφαση 8440/2011 (ΦΕΚ 318/2011/ 
τ.Β') η οποία εκδόθηκε με βάση τη παρ. 2 του άρθρου 
103 του Ν. 3852/2010 (ΦΕΚ 87/2010/τ.Α'). 

13. Τις διατάξεις του Ν. 2527/1997 (ΦΕΚ 206/τ.Α'). 

14. Τις διατάξεις του άρθρου 242 του Ν. 4072/2012 
(ΦΕΚ 86/τ.Α'). 

15. Τις διατάξεις της παρ. 16, του άρθρου 14, του 
Ν. 1566/1985, τις διατάξεις των άρθρων 31 και 32 
του Ν. 3528/2007, τις διατάξεις του άρθρου 10 του 
Ν. 4076/2012 (Χορήγηση άδειας άσκησης ιδιωτικού έρ¬ 
γου με αμοιβή). 

16. Την εγκύκλιο της ΕΥΘΥ με αριθμ. πρωτ.: 29665/ 
ΕΤΘΤ 610/ 2-7-2012 με θέμα «Διαδικασίες έγκρισης συμ¬ 
βάσεων μίσθωσης έργου σε έργα ΕΣΠΑ δυνάμει του 
άρθρου 6 του Ν. 2527/1997.». 

17. Την με αριθμ. πρωτ. 21590/9-12-2015 απόφαση Έντα¬ 
ξης της πράξης «Ενισχυτική Διδασκαλία στη Β/βάθμια 
Εκπαίδευση» στους ΑΠ 6, 8 και 9 του Ε.Π. «Ανάπτυξη 
Ανθρώπινου Δυναμικού, Εκπαίδευση και Διά Βίου Μάθη¬ 
ση 2014-2020», όπως τροποποιείται και ισχύει. 

18. Τις διατάξεις του Ν. 3812/2009 (ΦΕΚ 234/2009/τ.Α'). 

19. Τις διατάξεις του Ν. 4024/2011 (ΦΕΚ 226/2011/τ.Α'). 

20. Την κοινή υπουργική απόφαση 2/13917/0022/ 
17-2-2012 (ΦΕΚ 414/τ.Β') «Καθορισμός αποδοχών του 
προσωπικού με σχέση εργασίας ιδιωτικού δικαίου ορι¬ 
σμένου χρόνου που απασχολείται στο Δημόσιο, Ν.Π.Δ.Δ. 
και ΟΤΑ και των αναπληρωτών εκπαιδευτικών», όπως 
τροποποιήθηκε και ισχύει. 

21. Τις διατάξεις του άρθρου 26 του Π.δ. 114/2014 
(ΦΕΚ 181/τ.Α') «Οργανισμός Υπουργείου Παιδείας και 
Θρησκευμάτων». 

22. Το άρθρο 50 του Ν. 2413/1996 (ΦΕΚ 124/τ.Α') «Περί 
συστάσεως του Ειδικού Λογαριασμού ΕΥΕ», σε συνδυ¬ 
ασμό με την με αριθμ. πρωτ. 4327/2010 κοινή υπουργική 
απόφαση (ΦΕΚ 1387/Β710-2-2010) περί τροποποιήσεώς 
της με αριθμ. πρωτ. 329/2005 κοινής υπουργικής από¬ 
φασης (ΦΕΚ 210/Β') η οποία τροποποίησε και αντικα¬ 


τέστησε την απόφαση με αριθμ. κοινή υπουργική από- 
φαση/845/25-8-2003 (ΦΕΚ 1222/Β') «Σύσταση Ειδικού 
Λογαριασμού στο ΥΠΕΠΘ»). 

23. Τις διατάξεις Ν. 4314/2014 (ΦΕΚ 265/τ.Α'). 

24. Τις διατάξεις του άρθρου 2 του Ν. 3687/2008 
(ΦΕΚ 159/τ.Α'), τις διατάξεις του άρθρου 9 παρ. 7 του 
Ν. 3848/2010 (ΦΕΚ 71/τ.Α') και τις διατάξεις του άρθρου 
5 του Ν. 4283/2014 (ΦΕΚ 189/τ.Α'). 

25. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Άρθρο Μόνο 

1. Με τον όρο «Ενισχυτική Διδασκαλία» (Ε.Δ.) Γ υμνασίου 
νοείται η παρακολούθηση από το/τη μαθητή/τρια του 
Γ υμνασίου αυτοτελούς υποστηρικτικού προγράμματος 
διδασκαλίας στα μαθήματα: Γλωσσική διδασκαλία (Αρ¬ 
χαία, Νέα), Μαθηματικά, Φυσική, Χημεία. Η Ενισχυτική 
Διδασκαλία αποτελεί δομή Αντισταθμιστικής Εκπαίδευ¬ 
σης, εντός του ευρύτερου εκπαιδευτικού και κοινωνι¬ 
κού πεδίου της πολιτείας, για την οποία αποκλειστικά 
αρμόδιο, σύμφωνα με την κείμενη νομοθεσία, είναι το 
Υπουργείο Παιδείας,Έρευνας και Θρησκευμάτων, μέσω 
της Διεύθυνσης Σπουδών Προγραμμάτων και Οργάνω¬ 
σης Δευτεροβάθμιας Εκπαίδευσης. 

2. Στο πρόγραμμα Ενισχυτικής Διδασκαλίας συμμε¬ 
τέχουν μαθητές/τριες όλων των τάξεων του Γ υμνασί¬ 
ου που υστερούν στους παραπάνω τομείς γνώσης, με 
συνέπεια την αδυναμία αποδοτικής συμμετοχής τους 
στη διαδικασία της μάθησης ή μαθητές/τριες που επιθυ¬ 
μούν να βελτιώσουν την απόδοσή τους στα παραπάνω 
μαθήματα. 

3. Σκοπός του προγράμματος είναι η επανένταξη 
των μαθητών/τριών στη μαθησιακή διαδικασία και η 
βελτίωση της απόδοσής τους ώστε να ολοκληρώσουν 
την Υποχρεωτική Εκπαίδευση, η μείωση της μαθητικής 
διαρροής και της πρόωρης εγκατάλειψης του σχολείου, 
και η αύξηση των ποσοστών πρόσβασης στην δεύτερη 
βαθμίδα της Δευτεροβάθμιας Εκπαίδευσης. 

4. Το πρόγραμμα Ενισχυτικής Διδασκαλίας αρχίζει 
να λειτουργεί όπως ορίζεται από την σχετική εγκύ¬ 
κλιο έναρξης που εκδίδεται από τη Διεύθυνση Σπουδών 
Προγραμμάτων και Οργάνωσης Δευτεροβάθμιας Εκπαί¬ 
δευσης κάθε σχολικό έτος και λήγει με τη λήξη των 
μαθημάτων και πριν από την έναρξη των εξετάσεων. 

Το ωρολόγιο πρόγραμμα του προγράμματος Ενισχυ- 
τικής Διδασκαλίας καθορίζεται ως εξής: 

• Για την πρώτη τάξη Γ υμνασίου: τέσσερις (4) ώρες 
Μαθηματικά, δύο (2) ώρες Αρχαία Ελληνική Γλώσσα και 
Γραμματεία, τρεις (3) ώρες Νεοελληνική Γλώσσα και 
Γραμματεία, μία (1) ώρα Φυσική. Σύνολο δέκα (10) ώρες. 

• Για την δεύτερη τάξη Γ υμνασίου: τέσσερις (4) ώρες 
Μαθηματικά, τρεις (3) ώρες Αρχαία Ελληνική Γλώσσα 
και Γ ραμματεία, δύο (2) ώρες Νεοελληνική Γλώσσα και 
Γραμματεία, δύο (2) ώρες Φυσική, μία (1) ώρα Χημεία. 
Σύνολο δώδεκα (12) ώρες. 

• Για την τρίτη τάξη Γ υμνασίου: τέσσερις (4) ώρες 
Μαθηματικά, τρεις (3) ώρες Αρχαία Ελληνική Γλώσσα 
και Γ ραμματεία, δύο (2) ώρες Νεοελληνική Γλώσσα και 
Γραμματεία, δύο (2) ώρες Φυσική, μία (1) ώρα Χημεία. 
Σύνολο δώδεκα (12) ώρες. 

5. Το πρόγραμμα Ενισχυτικής Διδασκαλίας υλοποιείται 
σε Σχολικά Κέντρα Αντισταθμιστικής Εκπαίδευσης, τα 
οποία για την περίπτωση ονομάζονται ΣΧΟΛΙΚΑ ΚΕ¬ 
ΝΤΡΑ ΕΝΙΣΧΥΤΙΚΗΣ ΔΙΔΑΣΚΑΛΙΑΣ (Σ.Κ.Ε.Δ.). Τα Σχο- 

λικά Κέντρα Ενισχυτικής Διδασκαλίας συγκροτούνται 
από ομάδες όμορων σχολικών μονάδων και ορίζονται 
ανά Διεύθυνση με απόφαση του Διευθυντή της οικείας 
Περιφερειακής Διεύθυνσης Πρωτοβάθμιας και Δευτε¬ 
ροβάθμιας Εκπαίδευσης. Υπάρχει η δυνατότητα ένα 
(1) Σ.Κ.Ε.Δ. να αποτελείται από μία (1) σχολική μονάδα 
μόνο σε συγκεκριμένες περιπτώσεις (μικρά νησιά κλπ). 
Στην περίπτωση αυτή αποστέλλεται το αίτημα από τον 
οικείο Περιφερειακό Διευθυντή στην Κεντρική Επιτροπή 
Παρακολούθησης, Ελέγχου και Συντονισμού της πράξης 
του Υπουργείου Παιδείας,Έρευνας και Θρησκευμάτων 
(ΥΠ.Π.Ε.Θ.) για τελική απόφαση του Γενικού Γραμματέα 
ΥΠ.Π.Ε.Θ. Η παραπάνω διαδικασία διενεργείται πριν την 
εγκύκλιο πρόσκλησης για διδάσκοντες. 

6. Κριτήριο για την επιλογή - συμμετοχή των μαθητών/ 
τριών στα τμήματα μαθημάτων Ενισχυτικής Διδασκαλί¬ 
ας, μετά από σχετική ενημέρωση και αίτηση των γονέων 
και κηδεμόνων, αποτελεί ο βαθμός επίδοσης Α' τριμήνου 
του/της μαθητή/τριας στο αντίστοιχο μάθημα. 

Με βάση τα παραπάνω με ευθύνη του Διευθυντή 
της οικείας Διεύθυνσης Δευτεροβάθμιας Εκπαίδευσης 
διαμορφώνεται, σε κάθε Διεύθυνση Δευτεροβάθμιας 
Εκπαίδευσης, πίνακας αιτούντων ανά μάθημα και ανά 
Σ.Κ.Ε.Δ., ο οποίος χρησιμοποιείται για τη συγκρότηση 
των αντίστοιχων τμημάτων και για τα προβλεπόμενα 
στην περίπτωση της παραγράφου 16. 

7. Η Κεντρική Επιτροπή Παρακολούθησης, Ελέγχου 
και Συντονισμού της πράξης (Κ.Ε.Π.Ε.Σ.) συστήνεται με 
διοικητική πράξη, σύμφωνα με την κείμενη νομοθεσία. 
Αντικείμενα της Κ.Ε.Π.Ε.Σ. είναι: α) η συνολική εποπτεία 
του προγράμματος της Ενισχυτικής Διδασκαλίας, β) η 
διενέργεια επιτόπιας εποπτείας στα Σ.Κ.Ε.Δ., γ) οι ει¬ 
σηγήσεις προς τον Γ ενικό Γ ραμματέα ΥΠ.Π.Ε.Θ. για την 
αποδοχή ή μη της δημιουργίας Σ.Κ.Ε.Δ. στις εξαιρετικές 
περιπτώσεις της παραγράφου 5, δ) ο αριθμός μαθητών 
στις περιπτώσεις της παραγράφου 14, ε) η διαβίβα¬ 
ση στην Ειδική Υπηρεσία Εφαρμογής Εκπαιδευτικών 
Δράσεων (ΕΥΕ ΕΔ) στοιχείων, στ) η υποβολή προς τον 
Γ ενικό Γ ραμματέα ΥΠ.Π.Ε.Θ. μίας (1) ενδιάμεσης και μίας 
(1) τελικής απολογιστικής έκθεσης αποτελεσμάτων 
εφαρμογής του προγράμματος, ζ) η έγκριση της επι¬ 
τόπιας εποπτείας των εμπλεκομένων στην Ενισχυτική 
Διδασκαλία (Συντονιστική Ομάδα Δομών Αντισταθμιστι¬ 
κής Εκπαίδευσης) σε περίπτωση που αυτές προκαλούν 
δαπάνη. Οι εργασίες της Κ.Ε.Π.Ε.Σ. διαρκούν μέχρι το 
πέρας εκτέλεσης του φυσικού και οικονομικού αντικει¬ 
μένου της πράξης. 

8. Τα καθήκοντα του Διευθυντή Περιφερειακής Διεύ¬ 
θυνσης Πρωτοβάθμιας και Δευτεροβάθμιας Εκπαίδευ¬ 
σης αναφέρονταί: α) στον ορισμό Σχολικών Κέντρων 
Ενισχυτικής Διδασκαλίας (παράγραφος 5), β) στον 
ορισμό Υπευθύνων Σχολικών Κέντρων Ενισχυτικής Δι¬ 
δασκαλίας (Υ.Σ.Κ.Ε.Δ.) σύμφωνα με την παράγραφο 13, 
γ) στη μεταβολή του αριθμού μαθητών ανά τμήμα μα¬ 
θήματος (παράγραφος 14), δ) στον ορισμό των μελών 
της Συντονιστικής Ομάδας Δομών Αντισταθμιστικής 
Εκπαίδευσης (παράγραφος 9). 

9. Σε επίπεδο Διεύθυνσης Δευτεροβάθμιας Εκπαίδευ¬ 
σης συστήνεται Συντονιστική Ομάδα Δομών Αντισταθμι¬ 
στικής Εκπαίδευσης (Σ.Ο.Δ.Α.Ε.), η οποία αποτελείται από 
τον Διευθυντή της Διεύθυνσης Δευτεροβάθμιας Εκπαί¬ 
δευσης (Δ.Δ.Ε.), έναν (1) Σχολικό Σύμβουλο της Δ.Δ.Ε. από 
κάθε ειδικότητα των διδασκόμενων μαθημάτων σύμφωνα 


με το ωρολόγιο πρόγραμμα, ο οποίος έχει την έδρα του 
στην αντίστοιχη Δ.Δ.Ε., τον Προϊστάμενο Εκπαιδευτικών 
Θεμάτων και από ένα (1) μέλος του Π.Υ.Σ.Δ.Ε.. 

Τα μέλη της Σ.Ο.Δ.Α.Ε. ορίζονται από τον Διευθυντή 
της οικείας Περιφερειακής Διεύθυνσης Εκπαίδευσης. 
Οι αρμοδιότητες της Σ.Ο.Δ.Α.Ε. είναι α) η επιτόπια επο¬ 
πτεία της λειτουργίας των Σ.Κ.Ε.Δ., β) η υποβολή μίας 
(1) ενδιάμεσης και μίας (1) τελικής, απολογιστικής έκ¬ 
θεσης αποτελεσμάτων εφαρμογής του προγράμματος 
προς την Κ.Ε.Π.Ε.Σ., γ) οι εισηγήσεις σύμφωνα με την 
παράγραφο 14, δ) γενικά, η παρακολούθηση της καλής 
λειτουργίας της δομής. 

10. Οι αρμοδιότητες των Σχολικών Συμβούλων που 
μετέχουν στην Συντονιστική Ομάδα Δομών Αντισταθ¬ 
μιστικής Εκπαίδευσης είναι: α) η επιτόπια εποπτεία των 
Σ.Κ.Ε.Δ., σύμφωνα με την παράγραφο 11, β) η παιδα¬ 
γωγική καθοδήγηση της Ενισχυτικής Διδασκαλίας για 
την εύρυθμη λειτουργία των Σ.Κ.Ε.Δ. σύμφωνα με την 
παράγραφο 16. 

11. Ο Διευθυντής κάθε Διεύθυνσης Δευτεροβάθμιας Εκ¬ 
παίδευσης (Δ.Δ.Ε.) έχει τις παρακάτω αρμοδιότητες: α) 
την επιτόπια εποπτεία των Σ.Κ.Ε.Δ. (σε κάθε Σ.Κ.Ε.Δ. είναι 
υποχρεωτικό να διενεργηθεί μία (1) τουλάχιστον επο¬ 
πτεία κατά την διάρκεια της σχολικής χρονιάς), β) την 
επιλογή, πρόσληψη, τοποθέτηση, σύναψη, τροποποίηση 
και λύση, αζημίως για το Δημόσιο, συμβάσεων εργασίας 
ιδιωτικού δικαίου ορισμένου χρόνου των διδασκόντων, 
που θα απασχοληθούν στην οικεία Δ.Δ.Ε. στο πλαίσιο 
της πράξης που θα χρηματοδοτήσει το πρόγραμμα της 
Ενισχυτικής Διδασκαλίας, σύμφωνα με την παράγραφο 
17 (ορίζεται ως υπεύθυνος μισθοδοσίας και υπόλογος 
εκκαθαριστής αυτής), γ) τη σύναψη, τροποποίηση και 
λύση, αζημίως για το Δημόσιο, συμβάσεων έργου των 
Υπευθύνων Σ.Κ.Ε.Δ. που θα απασχοληθούν στην οικεία 
Δ.Δ.Ε. στο πλαίσιο της πράξης που θα χρηματοδοτήσει 
το πρόγραμμα της Ενισχυτικής Διδασκαλίας, σύμφω¬ 
να με την Παράγραφο 13 (ορίζεται ως υπεύθυνος για 
τις αμοιβές τους και υπόλογος εκκαθαριστής αυτών), 
δ) τον ορισμό τριμελούς επιτροπής στη Δ.Δ.Ε., (αποτε- 
λούμενης από μέλη της Σ.Ο.Δ.Α.Ε. πλην του ίδιου), για 
την παραλαβή των παραδοτέων των συμβάσεων έργου 
των Υπευθύνων Σ.Κ.Ε.Δ. και του αρχείου του Σ.Κ.Ε.Δ., 
και την έγκριση των πρακτικών της εν λόγω επιτροπής, 
ε) την αναστολή λειτουργίας ενός τμήματος σύμφωνα 
με την παράγραφο 15 με ταυτόχρονη αναπροσαρμογή 
της ανάθεσης ωρών του διδάσκοντος, στ) την απόφαση 
για αναστολή λειτουργίας ενός Σ.Κ.Ε.Δ. σύμφωνα με την 
παράγραφο 16, ζ) τον ορισμό Υπευθύνων Αντισταθμι¬ 
στικής Εκπαίδευσης (καταχωριστές) σύμφωνα με την 
παράγραφο 12. Οι δαπάνες κάλυψης των οδοιπορικών 
για τις επιτόπιες εποπτείες ακολουθούν την κείμενη 
νομοθεσία. 

12. Σε κάθε Διεύθυνση Δευτεροβάθμιας Εκπαίδευσης 
(Δ.Δ.Ε.) ορίζονται Υπεύθυνοι Αντισταθμιστικής Εκπαίδευ¬ 
σης (καταχωριστές) έως δύο (2) άτομα, εκπαιδευτικοί ή 
διοικητικοί με απόφαση του Διευθυντή της οικείας Δ.Δ.Ε. 
Τα καθήκοντα τους είναι: α) η συμμετοχή στην Σ.Ο.Δ.Α.Ε. 
ως γραμματέας, β) η συγκέντρωση των παρουσιολογίων 
των εκπαιδευτικών και των μαθητών, γ) η συγκέντρω¬ 
ση όλων των παραστατικών που αφορούν την μισθο¬ 
δοσία των εκπαιδευτικών, την έκδοση μισθοδοτικών 
καταστάσεων και την κάλυψη των υποχρεώσεων που 
προκύπτουν από αυτές (πχ. ασφαλιστικές εισφορές), 

δ) η ηλεκτρονική διαχείρισή τους, ε) η συγκέντρωση 
όλων των παραστατικών που αφορούν τις αμοιβές των 
Υπευθύνων Σ.Κ.Ε.Δ., στ) η διεκπεραίωση γενικά όλων 
των σχετικών διαδικασιών. Οι εργασίες τους διαρκούν 
μέχρι το πέρας εκτέλεσης του φυσικού και οικονομικού 
αντικειμένου της πράξης. 

13. Σε κάθε Σχολικό Κέντρο Ενισχυτικής Διδασκαλίας 
ορίζεται, με απόφαση του Διευθυντή της Περιφερει¬ 
ακής Διεύθυνσης Πρωτοβάθμιας και Δευτεροβάθμιας 
Εκπαίδευσης, Υπεύθυνος Σχολικού Κέντρου Ενισχυτικής 
Διδασκαλίας (Υ.Σ.Κ.Ε.Δ.) ένα Στέλεχος Εκπαίδευσης. Για 
την επιλογή ακολουθείται η εξής σειρά προτεραιότητας: 
α) ο Διευθυντής της σχολικής μονάδας του Σ.Κ.Ε.Δ., 
β) οι Διευθυντές των άλλων σχολικών μονάδων, των 
οποίων οι μαθητές είναι εγγεγραμμένοι στο Σ.Κ.Ε.Δ., 
με κριτήρια τα χρόνια προϋπηρεσίας ως Διευθυντές, 
γ) ο υποδιευθυντής της σχολικής μονάδας του Σ.Κ.Ε.Δ., 
δ) οι υποδιευθυντές αντίστοιχα με την περίπτωση. Είναι 
δυνατό, σε περίπτωση κατά την οποία υπάρχει κώλυμα, 
να οριστεί και μόνιμος καθηγητής. Στην τελευταία περί¬ 
πτωση απαιτείται χορήγηση άδειας ασκήσεως Ιδιωτικού 
Έργου, σύμφωνα με την κείμενη νομοθεσία. 

Έργο του Υπεύθυνου Σ.Κ.Ε.Δ. είναι: α) η κατάρτιση του 
ωρολογίου προγράμματος, β) η ημερησία καταχώρηση 
παρουσιών, ανά ώρα και ανά τμήμα μαθήματος, των 
εκπαιδευτικών και των μαθητών/τριών και η αποστολή 
τους στον καταχωριστή, γ) η ευθύνη καλής λειτουρ¬ 
γίας του Σχολικού Κέντρου Ενισχυτικής Διδασκαλίας, 
δ) η υποβολή στην Σ.Ο.Δ.Α.Ε. μίας (1) ενδιάμεσης και 
μίας (1) τελικής απολογιστικής έκθεσης αποτελεσμάτων 
εφαρμογής του προγράμματος, ε) η αποστολή μιας έκ¬ 
θεσης πεπραγμένων μετά τη λήξη του προγράμματος 
της Ενισχυτικής Διδασκαλίας στην τριμελή επιτροπή 
της περίπτωσης δ της παραγράφου 11, στ) η τήρηση 
των κανόνων προβολής και δημοσιότητας σύμφωνα 
με την κείμενη νομοθεσία, ζ) η τήρηση του αρχείου 
του προγράμματος της Ενισχυτικής Διδασκαλίας, η) η 
αποστολή στοιχείων που ζητούνται από τις αρμόδιες 
Υπηρεσίες του Υπουργείου Παιδείας,Έρευνας και Θρη¬ 
σκευμάτων (ΕΥΕ ΕΔ και Δ/νση Σπουδών Προγραμμάτων 
και Οργάνωσης Δ.Ε.), θ) η διαγραφή μαθητών σύμφωνα 
με την παράγραφο 15 και η αντικατάστασή τους, ι) η 
συνεργασία με τους Σχολικούς Συμβούλους, οι οποίοι 
εποπτεύουν το Σ.Κ.Ε.Δ. στο παιδαγωγικό πεδίο. 

14. Το ημερήσιο πρόγραμμα Ενισχυτικής Διδασκαλί¬ 
ας καλύπτει 1-5 διδακτικές ώρες την ημέρα μετά την 
λήξη του κανονικού προγράμματος. Κάθε μαθητής/τρια 
μπορεί να παρακολουθήσει από ένα έως και όλα τα 
μαθήματα Ενισχυτικής Διδασκαλίας. Τμήμα μαθήματος 
ορίζεται κάθε ομάδα μαθητών/τριών που παρακολου¬ 
θούν το ίδιο μάθημα. Σε κάθε τμήμα μαθήματος ενι- 
σχυτικής διδασκαλίας συμμετέχουν 10 μαθητές/τριες 
το ελάχιστο και έως 15 μαθητές/τριες το μέγιστο. Σε 
εξαιρετικές περιπτώσεις επιτρέπεται η λειτουργία τμή¬ 
ματος από πέντε (5) έως δέκα (10) μαθητές /τριες (π.χ 
δυσπρόσιτες, απομακρυσμένες περιοχές, νησιά, κλπ) 
ύστερα από τεκμηριωμένη εισήγηση της Σ.Ο.Δ.Α.Ε. προς 
τον Περιφερειακό Διευθυντή Εκπαίδευσης για την τελική 
απόφαση. 

Σε περίπτωση αιτήματος για λειτουργία τμήματος με 
συμμετοχή μαθητών/τριών μικρότερη της προβλεπόμε- 
νης σε τμήματα Ενισχυτικής Διδασκαλίας, (από 3 έως 
5 μαθητές), απαιτείται εισήγηση της οικείας Σ.Ο.Δ.Α.Ε. 


προς Κ.Ε.Π.Ε.Σ. και τελική απόφαση του Γ ενικού Γ ραμ- 
ματέα ΥΠ.Π.Ε.Θ. Οι παραπάνω διαδικασίες διενεργούνται 
πριν την δημοσίευση της εγκυκλίου πρόσκλησης για 
τους διδάσκοντες. 

Ειδικότερα στην περίπτωση που ο αριθμός των μα¬ 
θητών/τριών που υποβάλλουν αίτηση για τμήμα μα¬ 
θήματος Ενισχυτικής Διδασκαλίας είναι μεγαλύτερος 
από το μέγιστο αριθμό κατά τμήμα μαθήματος, αλλά 
και ταυτόχρονα μικρότερος του διπλάσιου από τον 
ελάχιστο επιτρεπτό μαθητών/τριών, κατ’ εξαίρεση επι¬ 
τρέπεται η υπέρβαση του μέγιστου ορίου και επομένως 
η δημιουργία ενός τμήματος μαθήματος Ενισχυτικής 
Διδασκαλίας. 

Ιδ.Ένα τμήμα μαθήματος συνεχίζει να υφίσταται εφό¬ 
σον έχει ενεργούς μαθητές/τριες τουλάχιστον δέκα (10) 
ή πέντε (5) ή οτιδήποτε άλλο σύμφωνα με την παράγρα¬ 
φο 14. Σε περίπτωση όπου κάποιος μαθητής/τρια απου¬ 
σιάσει αδικαιολογήτους είκοσι (20) συνεχόμενες διδα¬ 
κτικές ημέρες από τμήμα μαθήματος τότε διαγράφεται, 
με έγγραφη ενημέρωση του γονέα - κηδεμόνα του/της, 
και αντικαθίσταται από τον πρώτο/η επιλαχόντα στον 
πίνακα αιτούντων, με απόφαση του Υπευθύνου Σ.Κ.Ε.Δ. 
Στην περίπτωση όπου από διαγραφή μαθητών/τριών 
σε ένα τμήμα απομείνουν λιγότεροι ενεργοί μαθητές/ 
τριες από τα επιτρεπόμενα όρια, τότε το τμήμα παύει 
να υφίσταται με απόφαση του Διευθυντή της οικείας 
Δ.Δ.Ε. Στην περίπτωση αυτή αναπροσαρμόζεται η ανά¬ 
θεση ωρών του διδάσκοντος καθηγητή, με απόφαση 
του Διευθυντή της οικείας Δ.Δ.Ε. ή λύεται η σύμβαση, 
εφόσον δεν υπάρχουν υπόλοιπες ώρες. Ειδικά στην πε¬ 
ρίπτωση κατά την οποία απουσιάσουν όλοι οι μαθητές 
του τμήματος για τρεις (3) συνεχόμενες ημέρες, τότε 
το τμήμα μαθήματος παύει να υφίσταται με απόφαση 
του Διευθυντή της οικείας Δ.Δ.Ε. 

16. Ένα Σ.Κ.Ε.Δ. συνεχίζει να υφίσταται εφόσον προ¬ 
σφέρει τουλάχιστον ένα (1) τμήμα μαθήματος. Ο Διευθυ¬ 
ντής της οικείας Δ.Δ.Ε. έχει το δικαίωμα να αναστείλει 
την λειτουργία ενός Σ.Κ.Ε.Δ. με αιτιολογημένη απόφα¬ 
ση, την οποία κοινοποιεί στην Κ.Ε.Π.Ε.Σ. Το αναλυτι¬ 
κό πρόγραμμα, ανάλογα με τις μαθησιακές δυσκολίες 
των μαθητών/τριών και τις συνθήκες λειτουργίας των 
σχολείων, συντάσσεται, εφαρμόζεται, αξιολογείται και 
αναπροσαρμόζεται με την καθοδήγηση των Σχολικών 
Συμβούλων της οικείας Σ.Ο.Δ.Α.Ε. Οι ημέρες λειτουργίας 
των Σ.Κ.Ε.Δ. ακολουθούν τα ισχύοντα για την λειτουργία 
των σχολικών μονάδων. 

17. Οι διδάσκοντες στα τμήματα Ενισχυτικής Διδασκα¬ 
λίας προσλαμβάνονται με σύμβαση εργασίας ιδιωτικού 
δικαίου ορισμένου χρόνου σύμφωνα με τους όρους της 
παρούσας απόφασης και με βάση την κείμενη νομοθε¬ 
σία για την απασχόληση εκπαιδευτικών, με αμοιβές που 
αντιστοιχούν σε εκείνες των ωρομισθίων εκπαιδευτικών 
ή/και αναπληρωτών μειωμένου ωραρίου, με χρήση των 
μορίων τους στον Ενιαίο Πίνακα Αναπληρωτών. 

Οι εγγεγραμμένοι στον πίνακα αυτό, οι οποίοι επι¬ 
θυμούν να απασχοληθούν στην Δομή της Ενισχυτικής 
Διδασκαλίας έχουν δικαίωμα να υποβάλουν αίτηση για 
Σ.Κ.Ε.Δ. σε μία (1) Διεύθυνση Δευτεροβάθμιας Εκπαίδευ¬ 
σης. Οι τοποθετήσεις πραγματοποιούνται με απόφαση 
του Διευθυντή της οικείας Δ.Δ.Ε. με βάση την κατάταξη 
των αιτούντων στον Ενιαίο Πίνακα Αναπληρωτών και 
τις δηλώσεις προτίμησης των Σ.Κ.Ε.Δ. των ήδη επιλε- 
χθέντων. Οι διδάσκοντες στα τμήματα Ενισχυτικής Δι- 

δασκαλίας ενημερώνουν τον Υπεύθυνο του Σ.Κ.Ε.Δ. για 
την επίδοση των μαθητών και συνεργάζονται συνεχώς 
με τους Σχολικούς Συμβούλους της Σ.Ο.Δ.Α.Ε.. 

18. Σε δυσπρόσιτα σχολεία, σύμφωνα με την κείμενη 
νομοθεσία, καθώς και σε σχολικές μονάδες με μεγάλο 
βαθμό δυσκολίας πρόσβασης, δύναται να λειτουργή¬ 
σουν τμήματα Ενισχυτικής Διδασκαλίας, κατόπιν εισή¬ 
γησης της Σ.Ο.Δ.Α.Ε. στον Διευθυντή της οικείας Δ.Δ.Ε, 
με μόνιμους καθηγητές προς συμπλήρωση του υποχρε¬ 
ωτικού τους ωραρίου, αφού έχουν καλυφθεί οι ανάγκες 
του κανονικού προγράμματος. (Σ.Κ.Ε.Δ. ΜΟΝΙΜΩΝ). Τα 
παραπάνω δύναται να εφαρμοστούν σε κάθε άλλη πε¬ 
ρίπτωση με απόφαση του οικείου Α.Π.Υ.Σ.Δ.Ε. σύμφωνα 
με την κείμενη νομοθεσία. Υπεύθυνος Σ.Κ.Ε.Δ. στην πα¬ 
ραπάνω περίπτωση είναι ο Διευθυντής της σχολικής 
μονάδας ή οποιοσδήποτε άλλος Μόνιμος Εκπαιδευτικός 
της σχολικής μονάδας, ύστερα από απόφαση του Διευ¬ 
θυντή της οικείας Δ.Δ.Ε. με μείωση του υποχρεωτικού 
του ωραρίου κατά τρεις (3) ώρες ανά εβδομάδα. Στην 
συγκεκριμένη κατηγορία δεν ισχύουν οι διατάξεις της 
παραγράφου 19. 

19. Η δαπάνη για την αμοιβή: α) των εκπαιδευτικών που 
θα προσληφθούν για να διδάξουν στα Σ.Κ.Ε.Δ., β) των 
Υπευθύνων Σ.Κ.Ε.Δ., θα βαρύνει τον προϋπολογισμό της 
συγχρηματοδοτούμενης από το Ευρωπαϊκό Κοινωνικό 
Ταμείο (ΕΚΤ) πράξης με τίτλο «Ενισχυτική Διδασκαλία 
στη Β/βάθμια Εκπαίδευση», στους Άξονες Προτεραιότη¬ 
τας 6, 8 και 9 του Ε.Π. «Ανάπτυξη Ανθρώπινου Δυναμικού, 
Εκπαίδευση και Δια Βίου Μάθηση 2014-2020». 

Το ύψος των αμοιβών για την περίπτωση α' καθορί¬ 
ζεται σύμφωνα με την κοινή υπουργική απόφαση που 
έχει εκδοθεί κατ’ εξουσιοδότηση της παραγράφου 2 
του άρθρου 22 του Ν. 4024/2011 όπως ισχύει. Το ύψος 
των αμοιβών για την περίπτωση β' θα καθοριστεί με 
κοινή απόφαση των υπουργών Οικονομικών και Παιδείας 
Έρευνας και Θρησκευμάτων. 

20. Η ισχύς της παρούσης άρχεται από την ημερομηνία 
δημοσίευσης στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Δεκεμβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην αριθμ. πρωτ. ΔΑΕΦΚ/οικ.5102/Α335 απόφαση του 
Υπουργού Υποδομών, Μεταφορών και Δικτύων, που 
δημοσιεύθηκε στο ΦΕΚ 2627/τ.Β'/7-12-2015 και αφορά 
χαρακτηρισμό οικισμού, γίνονται οι εξής διορθώσεις: 

α) Στη σελίδα 29277, στη β' στήλη, στον 5ο στίχο εκ 
των κάτω, διορθώνεται: 

το εσφαλμένο: «...Δ16α/34/773/29.11.1990 κοινή απόφα¬ 
ση...» 

στο ορθό: «...Δ16α/04/773/29.11.1990 κοινή απόφαση...» 
β) Στη σελίδα 29278, στην α' στήλη, στον Ιο στίχο εκ 
των άνω, διορθώνεται: 
το εσφαλμένο: «6. Τον Ν. 3863/2010 ...» 
στο ορθό: «6. Τον Ν. 3861/2010...» 

(Από το Εθνικό Τυπογραφείο) 

-♦- 

(5) 

Στην αριθμ. πρωτ. 144929/11938 απόφαση του Αντι- 
περιφερειάρχη Δωδεκανήσου, που δημοσιεύθηκε στο 
ΦΕΚ 2638/τ.Β'/8-12-2015 και αφορά εξουσιοδότηση υπο¬ 
γραφής «Με εντολή Αντιπεριφερειάρχη», γίνεται η εξής 
διόρθωση: 

Στη σελίδα 29346, στην α' στήλη, στον 13ο στίχο εκ 
των άνω, διορθώνεται: 

το εσφαλμένο: «Ο ΑΝΤΙΠΕΡΙΦΕΡΕΙΑΡΧΗΣ ΚΥΚΛΑΔΩΝ» 
στο ορθό: «Ο ΑΝΤΙΠΕΡΙΦΕΡΕΙΑΡΧΗΣ ΔΩΔΕΚΑΝΗΣΟΥ». 

(Από το Εθνικό Τυπογραφείο) 






31406 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιιίίρ://νννννν.βί.9Γ - β-πιαϊΙ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0202737 16 1 2 1 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































